AIŠKINAMASIS RAŠTAS

dėl Molėtų rajono savivaldybės tarybos 2020 m. balandžio 30 d. sprendimo Nr. B1-118 „Dėl savivaldybės ilgalaikio materialiojo turto perdavimo viešajai įstaigai Molėtų ligoninei pagal patikėjimo sutartį“ priedo pakeitimo ir turto perdavimo patikėjimo teise administracijai

1. Parengto tarybos sprendimo projekto tikslai ir uždaviniai:

 Sprendimo projekto tikslas – perduoti Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti Molėtų rajono savivaldybei nuosavybės teise priklausantį ir šiuo metu Molėtų ligoninės (toliau – Ligoninė) pagal patikėjimo sutartį valdomą ir netinkamą naudoti turtą.

2. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

3. Laukiami rezultatai:

Administracija perėmusi turtą kreipsis į Molėtų rajono savivaldybės tarybą dėl netinkamo naudojimui turto nurašymo ir likvidavimo. Bus patikslintas Ligoninei perduoto turto sąrašas.

Neigiamos pasekmės – nėra.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

 Molėtų rajono savivaldybės administracija 2023 m. balandžio 24 d. gavo iš Ligoninės raštą Nr. S-71 „Dėl turto nurašymo“, kuriame nurodoma, kad dalis turto susidėvėjo ir netinkamas naudoti. Todėl Molėtų rajono savivaldybės tarybai teikiamas sprendimas dėl turto grąžinimo administracijai.